ഒമാനില് വേള്ഡ് മലയാളി ഫെഡറേഷന് രക്തദാന ക്യാമ്ബ് സംഘടിപ്പിച്ചു മസ്കത്ത്: വേള്ഡ് മലയാളി ഫെഡറേഷന്റെ അഞ്ചാമത് വാര്ഷികത്തോടനുബന്ധിച്ചു മസ്കത്തില് രക്തദാന ക്യാമ്ബ് സംഘടിപ്പിച്ചു. ഇത് രണ്ടാം തവണയാണ് വേള്ഡ് മലയാളി ഫെഡറേഷന് മസ്കത്തില് രക്തദാന ക്യാമ്ബ് ഒരുക്കിയത്. ഒമാന് ആരോഗ്യ മന്ത്രാലയത്തിന്റെ ബൗഷര് ബ്ലഡ് ബാങ്കില് ഒരുക്കിയിരുന്ന ക്യാമ്ബില് മസ്കത്തിലെ ഇന്ത്യന് എംബസി ജീവനക്കാരും ഫെഡറേഷന് അംഗങ്ങളും ഉള്പ്പടെ എണ്പതിലധികം പേര് പങ്കെടുത്തു. വിവിധ ഘട്ടങ്ങളിലായി 170 തവണകളിലധികം രക്തം ദാനം ചെയ്തിട്ടുള്ള മുതിര്ന്ന ഒമാന് സ്വദേശി അഹമ്മദ് അല് ഖരൂസിയെ ചാമ്ബ്യന് ഓഫ് ഹ്യൂമാനിറ്റി എന്ന സ്മരണിക നല്കി ക്യാമ്ബില് വെച്ച് സംഘാടകര് ആദരിച്ചു. ഒമാന് ഉള്പ്പടെ 162 രാജ്യങ്ങളില് പ്രവര്ത്തിച്ചു വരുന്ന വേള്ഡ് മലയാളി ഫെഡറേഷന് എന്ന പ്രവാസി സംഘടനയുടെ ആസ്ഥാനം ഓസ്ട്രിയയിലെ വിയന്നയിലാണ്.